**Realizácia projektu**

**Podpora inkluzívnosti a rovnaký prístup k vzdelaniu pre všetkých**

**v Súkromnej základnej škole DSA na Rozkvete od 1.09.2018**

V priebehu rokov 2018 - 2021 bude v našej škole prebiehať projekt s názvom "Podpora inkluzívnosti a rovnaký prístup k vzdelaniu pre všetkých ". Tento projekt je spolufinancovaný z prostriedkov Európskeho sociálneho fondu a Európskeho fondu regionálneho rozvoja v rámci Operačného programu Ľudské zdroje.



Projekt je zameraný na zlepšenie podmienok vzdelávania žiakov so zdravotným znevýhodnením, ktorí sa vzdelávajú v bežnej triede základnej školy.

Jeho cieľom je zvýšiť inkluzívnosť a rovnaký prístup ku kvalitnému vzdelávaniu, zlepšiť výsledky a kompetencie žiakov aj pomocou činnosti vykonávaných inkluzívnym tímom.

Inkluzívny tím  je zložený zo špeciálneho pedagóga a z 2 pedagogických asistentov učiteľa. Tento tím má na starosti žiakov so špeciálnymi výchovno-vzdelávacími potrebami. Špeciálny pedagóg vykonáva odborné činnosti diagnostiky, individuálneho skupinového a hromadného poradenstva, intervencie so žiakmi s mentálnym postihnutím. Zároveň vykonáva reedukácie detí a iné činnosti vyplývajúce z jeho náplne. Pedagogickí asistenti učiteľa sú pridelení konkrétnym žiakom na prekonávanie bariér vo výchovno - vzdelávacej činnosti, uľahčujú adaptáciu žiakov a prekonávanie bariér, ktoré plynú zo zdravotného postihnutia žiaka.

**Hlavné aktivity realizované v rámci projektu:**

***Aktivita 1:***Individuálny prístup k zvýšeniu úspešnosti žiakov pomocou práce špeciálneho pedagóga

***Aktivita 2:***Zlepšenie rovnakého prístupu k vzdelaniu pre všetkých žiakov pomocou práce pedagogických asistentov.

**Začiatok  realizácie aktivít:** 1.09.2018 **Ukončenie realizácie aktivít**: 31.08.2021

**Celková dĺžka realizácie hlavných aktivít**: 36 mesiacov

**Celková výška oprávnených výdavkov:** 124 200,00 €

**Maximálna výška nenávratného finančného príspevku:** 117. 990,00 €

**Výška spolufinancovania z vlastných zdrojov prijímateľa:** 6 210,00 €